|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| TRAVANJ (11 sati) | | | | | | | | |
| redni broj sata | **nastavno područje** | **nastavna jedinica**  **/nastavne cjeline**  **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati**  **(blok sat)** |  |
| 102. | KULTURA I MEDIJI | **Max Ehrmann, *Desiderata*** | 1 |  |  | Uspoređuje vlastite spoznaje o svijetu i prikaz svijeta u književnome tekstu.  Uočava višeslojnost književnoga teksta: jezična, sadržajna, značenjska i stilistička. Interpretira književni tekst prema unaprijed zadanim smjernicama i dovodi ga u vezu s osobnim kontekstom. | Potaknuti učenike da prepoznaju i oblikuju ideju ulomka te da raspravljaju o značenju mudrih misli u tekstu, primjerice, *Uza sve teškoće, napore i propale snove, ovo je ipak predivan svijet.; Budi svoj.; Ojačaj snagu svojega duha kako bi te štitila od iznenadne nesreće. Ali ne iscrpljuj se crnim mislima: mnogi strahovi nastaju od umora i osamljenosti.* Uputiti ih na zaključak da trebaju uvažavati drukčije stavove koji nisu u suglasju s njihovim. |  |
| 103. | KULTURA I MEDIJI | **Neknjiževni tekst, *Mentalno zdravlje mladih*** |  | 1 |  | Donosi zaključke i potkrepljuje ih dokazima iz teksta. Objedinjuje važne podatke iz čitanoga teksta uz pomoć ključnih riječi i bilježaka.Sažeto prepričava neknjiževni tekst služeći se bilješkama. Tumači vezu teksta i svijeta koji ga okružuje. Obrazlaže značenje popularnokulturnih tekstova i povezuje ih s osobnim iskustvom i spoznajama. | Potaknuti učenike na čitanje neknjiževnoga teksta s razumijevanjem i uz vođenje bilježaka. Potaknuti učenike na sažeto prepričavanje neknjiževnoga teksta uz pomoć bilježaka te na obrazlaganje značenja popularnokulturnoga teksta i povezivanje s osobnim iskustvom i spoznajama. |  |
| 104.  105. | HRVATSKI JEZIK I KOMUNIKACIJA | **Pogodbena rečenica** | 1 | 1 |  | Objašnjava odnos surečenica u zavisnosloženoj pogodbenoj rečenici.  Pravilno preoblikuje jednostavnu rečenicu s priložnom oznakom pogodbe u zavisnosloženu pogodbenu rečenicu i obrnuto. | Uputiti učenika da prepoznaje zavisnosloženu pogodbenu rečenicu na oglednim i čestim primjerima te da preoblikuje jednostavnu rečenicu s priložnom oznakom pogodbe u zavisnosloženu pogodbenu  i obrnuto. |  |
| 106.  107. | HRVATSKI JEZIK I KOMUNIKACIJA | **Ponavljanje i usustavljivanje jezičnoga gradiva**  **(zavisnosložena rečenica)** |  | 2 |  | Učenik ponavlja jezično gradivo o rečeničnim dijelovima rješavajući jezične zadatke i primjenjuje naučeno gradivo na prototipnim primjerima. | Poticati učenike na primjenu i povezivanje naučenih jezičnih sadržaja tijekom rješavanja jezičnih zadataka i u konkretnome govornom ili pisanom kontekstu. |  |
| 108.  109. | HRVATSKI JEZIK I KOMUNIKACIJA | **Zadatci za vrednovanje učeničkih postignuća s ispravkom (zavisnosložene rečenice)** |  | 1 | 1 | Primjenjuje jezično znanje stečeno u osmome razredu rješavajući zadatke objektivnoga tipa usmjerene na sintaksu (zavisnosložene rečenice). Uočava pogreške i rješavajući zadatak ponovo uz učiteljevo vodstvo i vršnjačku podršku dolazi do rješenja. | Provjeriti kod učenika usvojeno jezično gradivo i funkcionalnu primjenu na prototipnim i čestim primjerima i u čestim jezičnim situacijama. |  |
| 110. | KNJIŽEVNOST I STVARALAŠTVO | **Marko Marulić, *Judita*** | 1 |  |  | Navodi obilježja epa i potkrepljuje ih navodima iz teksta.  Objašnjava povijesni kontekst u kojemu je nastao Marulićev ep te zašto se Marulić naziva *ocem hrvatske književnosti*.  Uspoređuje izvorni tekst epa i prepjev na suvremeni hrvatski jezik te uočava sličnosti i razlike.  Objašnjava vrijednosti i stavove koje književni tekst promiče te na temelju navedenoga oblikuje ideju epa. | Uputiti učenika u važnost Marka Marulića i *Judite* za hrvatski jezik i kulturu. Potaknuti učenike na raspravu o važnosti očuvanja hrvatskoga jezika te kulturnoga i nacionalnoga identiteta.  Potaknuti učenike na objašnjavanje stavova i vrijednosti koje književni tekst promiče. |  |
| 111.  112. | KNJIŽEVNOST I STVARALAŠTVO | **Književno djelo za cjelovito čitanje** |  | 1 | 1 | Čita cjelovito književno djelo i interpretira ga prema uputama učiteljice/učitelja ili samostalno, prema dogovoru s učiteljem/učiteljicom. | Poticati učenike na argumentirano iznošenje vlastitoga doživljaja o cjelovito pročitanome književnom djelu i razumijevanje drukčijeg doživljaja. |  |